**6-րդ շաբաթ**

**Ամսաթիվ՝** —————————

**Կրթական հարթակ՝ 4-րդ**

**ՈՒսուցիչ՝** —————————————————

**Դասագիրք՝ «Մայրենի 3», Դավիթ Գյուրջինյան**

**Կրկնողություն**

**Քերականություն**

1. **Պատասխանել հետևյալ քերականական հարցերին։**
	* Ի՞նչ է տառը և ի՞նչ է հնչյունը։
	* Ի՞նչ է գոյականը և ի՞նչ հարցերի է պատասխանում։
	* Ո՞ր բառերն են կոչվում եզակի, ո՞ր բառերն են կոչվում հոգնակի։
	* Ո՞ր բառերն են կոչվում հոմանիշներ և հականիշներ։
	* Ի՞նչ է արմատ, ի՞նչ է ածանց։ Ածանցների տեսակները։
	* Ի՞նչ է գոյականը և ի՞նչ հարցերի է պատասխանում։ Բերել գոյականների օրինակներ։
	* Եզակի և հոգնակի գոյականներ։ Բերել օրինակներ
	* Ի՞նչ է բայը և ի՞նչ հարցերի է պատասխանում։ Բերել օրինակներ
	* Ի՞նչ է ածականը և ի՞նչ հարցերի է պատասխանում։

**Բառագիտություն**

1. **Բացատրել հետևյալ բառերը։**
	* Կյանքը տալ ————————————————————
	* Կյանք տալ ————————————————————
	* Անպարտ ————————————————————
2. **Գրել հետևյալ բառերի հոմանիշները։**
	* Սնել ————————————
	* Առատ ————————————
	* Հուր ————————————
3. **Գրել հետևյալ բառերի հականիշները։**
* Տալ ————————————
* Սիրել ————————————

**Նոր դաս**

**Բառագիտություն**

1. **Հետևյալ բառերի բացատրություններն արտագրել բառատետրում և անգիր սովորել։**
* Բյուրեղյա - 1. Բյուրեղից պատրաստված, 2. Մաքուր, պարզ։
* Նախշուն - նախշերով զարդարված,
* Ցող - Օդի՝ խոնավությունից առաջացող կաթիլներ
* Արահետ - նեղ ճանապարհ
1. **Հետևյալ հոմանիշ բառերն արտագրել տետրում և անգիր սովորել։**
* Մշուշ- մառախուղ
* Շշուկ- փսփսոց
* Ծվեն- պատառիկ, փոքրիկ մաս։
1. **Հետևյալ հականիշ բառերն արտագրել տետրում և անգիր սովորել։**
* Պոկել-կպցնել
* Սառել- հալվել։

**4. Աշխատանքային տետրում գրել հետևյալ ուղղագրական բառերը մեկական տողով․** մեղմօրոր, խշշալ, անձրև, նախշուն։

**Քերականություն – *Բառի ուղիղ և փոխաբերական իմաստ***

Բառերը կարող են ունենալ **ուղիղ և փոխաբերական** իմաստ։

Բառի հիմնական իմաստը կոչվում է բառի **ուղիղ իմաստ։**

Փոխաբերական գործածությամբ բառի ստացած նոր իմաստը կոչվում է **փոխաբերական իմաստ։**

Դիտարկենք հետևյալ օրինակները՝

**քաղցր խնձոր քաղցր խոսք**

**փափուկ բարձ փափուկ սիրտ**

**գիժ մարդ գիժ քամի**

**շատախոս երեխա շատախոս գետակ։**

Երկու բառաշարքում էլ օգտագործվել են **քաղցր, փափուկ, գիժ և շատախոս** ածականները։ Սակայն առաջին շարքում դրանք օգտագործվել են իրենց ուղիղ իմաստներով, քանի որ մենք գիտենք, որ խնձորը կարող է լինել քաղցր։ Իսկ երկրորդ դեպքում բառերն օգտագործվել են փոխաբերական իմաստով։

* **Քաղցր** խոսք նշանակում է ***բարի, հաճելի խոսք։***
* **Փափուկ** սիրտ նշանակում է ***զգացմունքային, բարի սիրտ***։
* **Գիժ** քամի նշանակում է շատ ***ուժեղ քամի***։
* **Շատախոս** գետակ ասելով նկատի ունենք ***հոսող ջրի ձայնը***։

**Հանձնարարություններ -** Կարդալ տրված բառակապակցությունները։ Ընդգծել այն բառակապակցությունները որոնցում ածականը օգտագործվել է փոխաբերական իմաստով․

բարձր լեռ, քար սիրտ, գիժ ամիս, սև գիշեր, շատախոս մարդ, ոսկե աշուն, քաղցր լեզու, մաքուր ջուր, ժպտացող արև, խոր ծով, մաքուր սենյակ, մաքուր սիրտ։

**Մշակույթ – Հանելուկ էջ 7։**

* Կարդալ «Հանելուկ» դասանյութը, կարողանալ սեփական բառերով վերարտադրել այն և պատասխանել հետևյալ հարցերին։
* Որո՞նք են կոչվում հանելուկներ՞
* Ինչպիսի՞ն կարող են լինել հանելուկները։
* Էջ 28-ում գրված հանելուկը արտագրել աշխատանքային տետրում և գուշակել, թե ինչի՞ մասին է։

**Տնային հանձնարարություններ**

***Գրականություն***

* Սահուն կարդալ **«Աշուն է»** բանաստեղծությունը, **/**Գյուրջինյան, 3-րդ դասարան, էջ 28/։ Կարողանալ պատասխանել հետևյալ հարցերին․
* Ինչպե՞ս է նկարագրում բանաստեղծը աշունը։
* Դու ինչպե՞ կնկարագրես աշունը քո բառերով՞
* Տարվա ո՞ր եղանակն ես սիրում։ Ինչու՞։

**Բառագիտություն**

* Աշխատանքային փաթեթում ներառված բառերի բացատրությունները, հոմանիշները, հականիշները և ուղղագրական բառերը արտագրել բառատետրում և սովորել։

**Քերականություն**

* Դասի ժամանակ քննարկված՝ բառերի փոխաբերական իմաստի վերաբերյալ դասանյութը (նյութը՝ աշխատանքային փաթեթում) սովորել տանը, պատասխանել տրված հարցերին և կատարել աշխատանքային փաթեթի հանձնարարությունները։

**Մշակույթ**

* Դասի ժամանակ սովորեցինք «*Հանելուկներ»-ի* մասին (դասագրքի էջ 7-ում)։ Դասանյութը սովորել վարժ կարդալ, կարողանալ սեփական բառերով վերարտադրել նյութի իմաստը և պատասխանել դասավերջյան հարցերին․